A tévéfilmek és sorozatok támogatására új pénzalapot hoz létre a filmalkotások készítésével és terjesztésével kapcsolatos törvénymódosítás, amelyet 132 igen és egy nem szavazattal fogadott el a Ház kormányzati kezdeményezésre, írja az MTI. Ez az a törvény, amelyre az indoklása szerint részben azért van szükség, hogy több történelmi tévéfilm készülhessen, és amelyet az után nyújtottak be, hogy a Vajna-féle Filmalap által jelentős mértékben támogatott, Hunyadiról szóló film forgatókönyvét és így az egész Filmalapot heves támadások érték a kormánysajtóban.

"Benyújtottak egy módosítást a filmtörvényhez, amelynek a legfontosabb újítása, hogy ha megszavazzák (és természetesen megszavazzák, ez a kétharmadok korában már nem kérdés, csak bolhacirkusz), a jelenlegi Magyar Nemzeti Filmalap mellett létrejön egy olyan elkülönített Televíziós Film Mecenatúra és Filmkollégium, amelynek feladata elsősorban a magyar történelmi múltat és kultúrát bemutató filmalkotások gründolása lesz" - írtuk nemrég abban a cikkben, amiben azt próbáltuk megfejteni, miért érték mostanában kemény támadások Vajnát és a Filmalapot a jobboldalról. Az egyik lehetséges forgatókönyv pedig az volt, hogy megágyazzanak annak a törvénynek, amelyet szerdán el is fogadott a parlament.

Fontos változás egyébként a törvény szövegében, hogy az eredetileg beadott javaslatból kikerült egy rész: az, amelyik kivette volna a műalkotások köréből a "a telenovellát (vagy más néven teleregényt)", és így ezekre a műsorokra például a tao-törvény sem vonatkozott volna a továbbiakban. Mire lezárták a törvény parlamenti vitáját, ez a rész kikerült a szövegből.

A hírről beszámoló MTI egyébként a fentiek közül semmit nem közöl, sem azt, hogy a törvény indoklásában szerepel a történelmi filmekre vonatkozó rész, sem a tévés aspektust. A hír szövege így hangzik: